el el el el el el el el el el el en el el el el el en el en el en el fi el en es nl hu zh zh en en en en eu en fr it pt ca es el el el el el el el el el en el el el el el el el el el el el el el en en en en en en en en en en en en en en en el el el el el el el el el en en el el el el el el en el el en el zh el el el el el el el el el el el
Το Angry Birds είναι βιντεοπαιχνίδι στρατηγικής το οποίο δημιουργήθηκε από την εταιρία ανάπτυξης βιντεοπαιχνιδιών Rovio Entertainment. Εμπνευσμένο κυρίως από ένα σχέδιο πουλιών χωρίς φτερά, το παιχνίδι κυκλοφόρησε αρχικά για το λογισμικό iOS της Apple το Δεκέμβριο του 2009.[1] Από τότε,πάνω από 12 εκατομμύρια αντίγραφα του παιχνιδιού έχουν αγοραστεί από το ηλεκτρονικό κατάστημα App Store της Apple, γεγονός το οποίο οδήγησε την εταιρία να σχεδιάσει αντίστοιχες εκδόσεις του παιχνιδιού και για άλλα smartphones με οθόνη αφής, όπως αυτά που χρησιμοποιούν το λειτουργικό Android.
Google Chrome (Chrome Web Store)
δεδομένα (π • σ • ε )
Κατά τη διάρκεια του παιχνιδιού, ο παίκτης χρησιμοποιεί μια σφεντόνα για να εκτοξεύσει πουλιά σε γουρούνια τα οποία είναι στερεωμένα πάνω ή μέσα σε ποικίλες κατασκευές, με σκοπό να τα εξολοθρεύσει όλα. Όσο ο παίκτης ανεβαίνει επίπεδο, νέα είδη πουλιών γίνονται διαθέσιμα, κάποια με ιδιαίτερες ικανότητες οι οποίες ενεργοποιούνται από τον παίκτη. Η Rovio Mobile έχει ενισχύσει το Angry Birds με αρκετές δωρεάν αναβαθμίσεις που προσθέτουν καινούριο περιεχόμενο, και επίσης η εταιρία έχει δημιουργήσει ανεξάρτητες εποχιακές και προωθητικές εκδόσεις του παιχνιδιού.
Το Angry Birds έχει δοξαστεί για τον επιτυχή συνδυασμό εθιστικότητας, κωμικού χαρακτήρα και χαμηλής τιμής. Η διασημότητα του παιχνιδιού έχει οδηγήσει στη δημιουργία εκδόσεων του παιχνιδιού για ηλεκτρονικούς υπολογιστές και παιχνιδοκονσόλες και σε μακροπρόθεσμα σχέδια για μια ταινία ή τηλεοπτική σειρά βασισμένη σε αυτό. Το Angry Birds έφτασε συνολικά τα ένα δισεκατομμύριο "κατεβάσματα" διάφορων εκδόσεων του είτε για κινητά τηλέφωνα είτε για ηλεκτρονικούς υπολογιστές είτε για παιχνιδοκονσόλες,[2] και έχει χαρακτηριστεί ως "το πιο διάσημο βιντεοπαιχνίδι ως τώρα".[3]
3 Άλλα παιχνίδια Angry Birds
Στο Angry Birds, ο παίκτης ελέγχει ένα σύνολο από πολύχρωμα πουλιά τα οποία έχουν ως σκοπό να ανακτήσουν τα αβγά τους, τα οποία έχουν κλαπεί από ένα σύνολο πράσινων γουρουνιών. Σε κάθε επίπεδο, τα γουρούνια προστατεύονται από κατασκευές οι οποίες είναι φτιαγμένες από μια ποικιλία υλικών όπως ξύλο, πάγος[4] και πέτρα, και ο σκοπός του παιχνιδιού είναι να εξολοθρευτούν όλα τα γουρούνια σε κάθε επίπεδο. Χρησιμοποιώντας μια σφεντόνα, ο παίκτης εκτοξεύει τα πουλιά με σκοπό είτε να χτυπήσουν απευθείας τα γουρούνια είτε να καταστρέψουν τις κατασκευές που τα στηρίζουν με αποτέλεσμα τα καταρρεύσουν και έτσι να εξολοθρευτούν ταυτόχρονα και τα γουρούνια. Σε πολλά στάδια του παιχνιδιού, επιπρόσθετα αντικείμενα όπως εκρηκτικά κιβώτια και πέτρες βρίσκονται ανάμεσα στις κατασκευές που προστατεύουν τα γουρούνια και μπορούν να χρησιμοποιηθούν σε συνδυασμό με τα πουλιά για να εξολοθρεύσουν γουρούνια τα οποία είναι καλά προστατευμένα και κρυμμένα.
Πουλά πολλών διαφορετικών μορφών χρησιμοποιούνται κατά τη διάρκεια του παιχνιδιού. Στα αρχικά επίπεδα, μόνο το κόκκινο πουλί είναι διαθέσιμο. Όσο ο παίκτης προχωρά στο παιχνίδι, επιπρόσθετα πουλιά γίνονται διαθέσιμα. Κάποια πουλιά προκαλούν περισσότερη ζημιά όταν συγκρουστούν με συγκεκριμένα υλικά, και κάποια άλλα έχουν ειδικές ικανότητες οι οποίες μπορούν να ενεργοποιηθούν από τον παίκτη όσο το πουλί βρίσκεται στον αέρα. Για παράδειγμα, το μπλε πουλί μπορεί να διασπαστεί σε 3 μικρότερα πουλιά, το μαύρο πουλί εκρήγνυται, και το άσπρο πουλί ρίχνει εκρηκτικά αβγά. Τα γουρούνια επίσης εμφανίζονται σε ποικίλα μεγέθη. Τα μικρότερα γουρούνια είναι πιο αδύναμα και μπορούν να εξολοθρευτούν είτε από άμεσες συγκρούσεις με τα πουλιά είτε από τα συντρίμμια των κατεστραμμένων κατασκευών, ενώ τα μεγαλύτερα γουρούνια είναι πιο ανθεκτικά. Επίσης, κάποια γουρούνια φορούν διάφορα είδη εξοπλισμού όπως κράνη, τα οποία τα κάνουν ακόμα πιο ανθεκτικά. Τέλος, τα γουρούνια με που φορούν στέμμα ή έχουν μουστάκι είναι τα πιο ανθεκτικά.
Κάθε επίπεδο ξεκινά με προκαθορισμένο αριθμό, τύπο και σειρά πουλιών. Εάν όλα τα γουρούνια εξολοθρευτούν μέχρι να χρησιμοποιηθεί και το τελευταίο πουλί, το επίπεδο ολοκληρώνεται και το επόμενο επίπεδο ξεκλειδώνεται. Πόντοι κερδίζονται τόσο από την εξολόθρευση γουρουνιών, όσο και από την καταστροφή των κατασκευών που τα προστατεύουν. Στην περίπτωση που εξολοθρευτούν όλα τα γουρούνια χωρίς τη χρήση όλων των διαθέσιμων πουλιών, ο παίκτης κερδίζει έξτρα πόντους. Αφού ολοκληρωθεί κάθε επίπεδο, ο παίκτης κερδίζει ένα, δύο ή τρία αστέρια, ανάλογα με το σύνολο των πόντων που του δόθηκαν. Ο παίκτης μπορεί να ξαναπαίξει όσες φορές θέλει ένα επίπεδο το οποίο έχει προηγουμένως ολοκληρώσει, είτε για να το ολοκληρώσει επιτυχώς είτε για να κερδίσει περισσότερους πόντους και ως αποτέλεσμα περισσότερα αστέρια.
Το 2009, το προσωπικό της Rovio άρχισε να εξερευνά προτάσεις για ανάπτυξη παιχνιδιών. Μια τέτοια πρόταση έγινε από τον σχεδιαστή βιντεοπαιχνιδιών Jaakko Iisalo[5] η οποία είχε τη μορφή μιας εικόνας η οποία πρόβαλλε μερικά νευριασμένα πουλιά τα οποία δεν είχαν ορατά πόδια ή φτερά.[6] Η συγκεκριμένη εικόνα δεν παρείχε περαιτέρω στοιχεία όσο αφορά το είδος του παιχνιδιού, αλλά οι χαρακτήρες άρεσαν πολύ στο προσωπικό της εταιρίας,[6] και έτσι αποφασίστηκε να δημιουργηθεί ένα παιχνίδι που θα συμπεριλάμβανε τους συγκεκριμένους χαρακτήρες.[7] Όσο το αρχικό σχέδιο Angry Birds αναπτυσσόταν, το προσωπικό της εταιρίας διαπίστωσε ότι τα συγκεκριμένα πουλιά θα έπρεπε να έχουν και έναν εχθρό.[5] Εκείνη τη χρονική περίοδο, η επιδημία "swine" ήταν ένα επίκαιρο γεγονός που προβαλλόταν στις ειδήσεις πράγμα που οδήγησε στην απόφαση οι εχθροί των πουλιών να είναι γουρούνια.[5] Το αρχικό κόστος ανάπτυξης του Angry Birds υπολογιζόταν να ξεπεράσει τα 100,000€, χωρίς να συμπεριλαμβάνονται στο ποσό οι περαιτέρω ενημερώσεις του παιχνιδιού.[6] Για την έκδοση που δημιουργήθηκε για το λογισμικό iOS, η Rovio συνεργάστηκε με την εταιρία Electronic Arts με σκοπό να δημοσιεύσει το παιχνίδι στο App Store.[8] Από τότε, η Rovio δημοσίευσε όλες τις υπόλοιπες εκδόσεις του παιχνιδιού χωρίς συνεργασία με άλλη εταιρία, με εξαίρεση την έκδοση που δημιουργήθηκε για το PlayStation Portable, η οποία δημιουργήθηκε με άδεια της εταιρίας Abstraction Games και δημοσιεύτηκε από την εταιρία Chillingo.[9]
Όταν η Rovio άρχισε να αναπτύσσει νέες εκδόσεις του παιχνιδιού για άλλες ηλεκτρονικές συσκευές, εμφανίστηκαν νέα εμπόδια. Πιο συγκεκριμένα, όταν η εταιρία άρχισε να δημιουργεί την έκδοση για το λειτουργικό Android, παρατηρήθηκε ότι θα έπρεπε να γίνουν πάρα πολλές τροποποιήσεις, καθώς οι συσκευές που χρησιμοποιούν το λειτουργικό Android ποικίλουν τόσο ως προς τα τεχνικά τους χαρακτηριστικά όσο και στην έκδοση του λειτουργικού Android που χρησιμοποιούσαν.[5] Ο αριθμός των συνδυασμών των εκδόσεων του λειτουργικού Android, της ταχύτητας των επεξεργαστών και των user interface ήταν σημαντικά μεγαλύτερος από αυτόν στις συσκευές που χρησιμοποιούσαν το λειτουργικό iOS.[10] Εν τέλει, η εταιρία αποφάσισε να πορευθεί στη δημιουργία της συγκεκριμένης έκδοσης του παιχνιδιού με βάση τα ελάχιστα τεχνικά χαρακτηριστικά που θα πρέπει να έχει μια συσκευή Android για να μπορέσει να τρέξει το παιχνίδι,[5] παρά το γεγονός ότι αυτό είχε ως αποτέλεσμα σχεδόν 30 μοντέλα κινητών τηλεφώνων Android να μη μπορούν να τρέξουν το παιχνίδι, συμπεριλαμβανομένων και συσκευών που κυκλοφορούν στην αγορά ελάχιστο χρονικό διάστημα.[10] Ένα μήνα μετά από την αρχική δημοσίευση της εν λόγω έκδοσης, η Rovio Mobile άρχισε να σχεδιάζει εκδόσεις του παιχνιδιού και για τα υπόλοιπα Android κινητά.[10]
Στις αρχές του 2010, η Rovio άρχισε να αναπτύσσει μια έκδοση του Angry Birds για το Facebook. Το προσωπικό της εταιρίας είχε προετοιμαστεί για τις προκλήσεις που θα συναντούσαν καθώς μετέτρεπαν ένα παιχνίδι το οποίο αρχικά δημιουργήθηκε για κινητά τηλέφωνα και παιχνιδομηχανές σε ένα παιχνίδι το οποίο θα εντάσσεται σε ιστοσελίδες κοινωνικής δικτύωσης. Σε μια συνέντευξη που έγινε το Μάρτιο του 2011, ο Peter Vesterbacka είπε "δεν μπορείς να πάρεις μια πατέντα η οποία λειτουργεί σε ένα συγκεκριμένο περιβάλλον και σε ένα συγκεκριμένο οικοσύστημα και να τη μεταφέρεις με το ζόρι σε ένα άλλο. Είναι όπως και με τη Zynga. Δεν μπορούν έτσι απλά να πάρουν το FarmVille και να το βάλουν σε ένα κινητό τηλέφωνο και να δουν αν ταιριάζει." Η έκδοση για το Facebook αναμένονταν να εμπεριέχει έναν συνδυασμό παιχνιδιού και κοινωνικής δικτύωσης καθώς επίσης και την επιλογή να αγοράσει κανείς συγκεκριμένες υπηρεσίες που αφορούν το παιχνίδι, μέσα από αυτό και είχε προγραμματιστή η συγκεκριμένη έκδοση να δημοσιευτεί στα πλαίσια Beta-testing τον Απρίλιο του 2011. Η έκδοση του Angry Birds για το Facebook δημοσιεύτηκε στην τελική της μορφή το Φεβρουάριο του 2012.[11]
Οι μελλοντικές βελτιώσεις που πρόκειται να κάνει η εταιρία στο παιχνίδι περιλαμβάνουν την ικανότητα του παίκτη να συγχρονίσει την πρόοδό του στο παιχνίδι ανάμεσα σε όλες της ηλεκτρονικές του συσκευές. Για παράδειγμα, ένας παίκτης ο οποίος ολοκληρώνει ένα συγκεκριμένο επίπεδο του παιχνιδιού σε μια συσκευή που χρησιμοποιεί το λειτουργικό iOS, θα μπορεί να συνεχίσει από το ίδιο επίπεδο το παιχνίδι σε μια άλλη συσκευή που χρησιμοποιεί λειτουργικό Android.[12]
Άλλα παιχνίδια Angry BirdsΕπεξεργασία
Angry Birds Star Wars
Angry Birds Star Wars 2
Angry Birds Stella POP!
Στις 27 Σεπτεμβρίου του 2012, κυκλοφόρησε το βιντεοπαιχνίδι Bad Piggies. Σ'αυτό, ο παίκτης βοηθά τα γουρούνια να φτάσουν με οχήματα που ο παίκτης φτιάχνει στα χαμένα κομμάτια του χάρτη που οδηγεί στις φωλιές των πουλιών.
Angry Birds: Η Ταινία (2016)
Angry Birds: Η Ταινία 2 (2019)
↑ «Angry Birds Review». IGN.com. 11 Φεβρουαρίου 2010. Αρχειοθετήθηκε από το πρωτότυπο στις 4 Μαΐου 2010. Ανακτήθηκε στις 24 Μαρτίου 2011.
↑ Brian, Matt (2012-05-09). «Rovio's Angry Birds Hits 1 Billion Cumulative Downloads» (στα αγγλικά). The Next Web. http://thenextweb.com/mobile/2012/05/09/rovios-angry-birds-titles-hit-1-billion-cumulative-downloads/. Ανακτήθηκε στις 2018-04-23.
↑ «Angry Birds will be bigger than Mickey Mouse and Mario. Is there a success formula for apps? | The MIT Entrepreneurship Review». miter.mit.edu (στα Αγγλικά). Αρχειοθετήθηκε από το πρωτότυπο στις 15 Σεπτεμβρίου 2018. Ανακτήθηκε στις 23 Απριλίου 2018.
↑ Rovio Mobile (στα English). Angry Birds, Scene: Achievements screen. «Icepicker: 5000 ice blocks smashed».
↑ 5,0 5,1 5,2 5,3 5,4 «Interview: Rovio on the origin of Angry Birds, being inspired by swine flu, and why you may never see an Angry Birds 2». Pocket Gamer. http://www.pocketgamer.co.uk/r/Various/Angry+Birds/news.asp?c=24243. Ανακτήθηκε στις 2018-04-23.
↑ 6,0 6,1 6,2 «How did Angry Birds become a blockbuster? Rovio video interview and transcript | Mobile Web Go». 19 Σεπτεμβρίου 2010. Αρχειοθετήθηκε από το πρωτότυπο στις 19 Σεπτεμβρίου 2010. Ανακτήθηκε στις 23 Απριλίου 2018.
↑ «The Origins of Angry Birds» (στα αγγλικά). PCWorld. http://www.pcworld.com/article/206831/the_origins_of_angry_birds.html. Ανακτήθηκε στις 2018-04-23.
↑ «Angry Birds IP». TechCrunch. Ανακτήθηκε στις 15 Μαΐου 2011.
↑ «Abstraction Games - News». archive.is. 2012-07-18. Αρχειοθετήθηκε από το πρωτότυπο στις 2012-07-18. https://archive.today/20120718203537/http://www.abstractiongames.com/news.html. Ανακτήθηκε στις 2018-04-23.
↑ 10,0 10,1 10,2 «Angry Birds Devs Angry At Android Fragmentation» (στα αγγλικά). PCWorld. http://www.pcworld.com/article/211152/angry_birds_devs_angry_at_android_fragmentation.html?tk=mod_rel. Ανακτήθηκε στις 2018-04-23.
↑ «Angry Birds lands on Facebook a day early» (στα αγγλικά). http://news.yahoo.com/angry-birds-lands-facebook-day-early-195352394.html. Ανακτήθηκε στις 2018-04-24.
↑ «Angry Birds to Sync Your Progress Across All Platforms Soon; New Easter Update Screenshots» (στα αγγλικά). Phandroid - Android News and Reviews. 2011-04-13. http://phandroid.com/2011/04/13/angry-birds-to-sync-your-progress-across-all-platforms-soon/. Ανακτήθηκε στις 2018-04-24.